
CONSILIUL JUDEŢEAN 
HOTĂRÂRE       
privind aprobarea acordării unor stimulente financiare lunare personalului medical și de specialitate din cadrul Spitalului Judeţean de Urgenţă Bistriţa 
Consiliul Judeţean Bistriţa-Năsăud, întrunit în şedinţă ordinară în data de 28.09.2018, în prezenţa a 30 consilieri judeţeni;

Având în vedere:

- Expunerea de Motive nr.IX/19347 din 21.09.2018 a Preşedintelui Consiliului Judeţean Bistriţa-Năsăud;

- raportul comun nr. II/ 19360 din 21.09.2018 al Direcţiei economice și Direcției administrație publică din cadrul Consiliului Judeţean Bistriţa-Năsăud; 
- adresa nr. 7608/20.09.2018 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud cu nr.II/19267/20.09.2018;
- prevederile Hotărârii Consiliului Județean Bistrița-Năsăud nr.27 din 27.03.2018 privind aprobarea bugetelor de venituri și cheltuieli ale instituțiilor aflate în subordonarea Consiliului Județean Bistrița-Năsăud pe anul 2018, cu modificările şi completările ulterioare;

        -  prevederile  art.179, art.181, art.187, art.193 alin.(6^1) și art.199 alin.(2) din Legea nr.95/2006, privind reforma în domeniul sănătăţii, republicată, cu modificările și completările ulterioare;
        - prevederile Hotărârii Guvernului nr.1028/2014 privind aprobarea Strategiei naţionale de sănătate 2014-2020 şi a Planului de acţiuni pe perioada 2014-2020 pentru implementarea Planului multianual pentru dezvoltarea strategică a resurselor umane în sănătate 2017-2020, cu modificările și completările ulterioare;

- prevederile Hotărârii Guvernului nr.140/2018 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale în cadrul sistemului de asigurări sociale de sănătate pentru anii 2018-2019, cu modificările și completările ulterioare;
-
prevederile art.1 din Ordinul Ministrului Sănătății Publice nr.921/2006 pentru stabilirea atribuţiilor comitetului director din cadrul spitalului public;
- raportul nr. IB/19823 din 28.09.2018 al Comisiei economice;
- raportul nr. IB/19826 din 28.09.2018 al Comisiei de cultură.
        În temeiul prevederilor art.91 alin.(1) lit.d) și lit.f), alin.(5) lit.a) pct.3, art.97 și art.115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 (1) Se aprobă acordarea unor stimulente financiare lunare personalului medical și de specialitate din cadrul Spitalului Județean de Urgență Bistrița, din veniturile proprii ale acestuia, în limita bugetului aprobat.
 (2) Personalul medical și de specialitate care beneficiază de stimulente financiare lunare se stabilește de către Comitetul director al Spitalului Județean de Urgență Bistrița, în baza unui Regulament propriu privind acordarea stimulentelor financiare,  aprobat de Consiliul de administrație.
Art.2 Prezenta hotărâre intră în vigoare cu data de 01.10.2018.
Art.3 Prezenta hotărâre a fost adoptată cu un număr de 30 voturi "pentru".
         Art.4 Cu ducerea la îndeplinire a prevederilor prezentei hotărâri se încredinţează Direcţia economică şi Managerul Spitalului Judeţean de Urgenţă Bistriţa.
Art.5 Prezenta hotărâre se comunică de către Serviciul administraţie şi relaţii publice cu:
· Direcţia administraţie locală;

· Direcţia economică;
· Managerul Spitalului Judeţean de Urgenţă Bistriţa;
 -   Instituţia Prefectului - judeţul Bistriţa-Năsăud.
         PREŞEDINTE,




      Contrasemnează:
EMIL RADU MOLDOVAN

